Välisminister Urmas Paeti sõnul tuntakse paljudes riikides, sealhulgas Eestis Afganistani eelkõige stereotüüpsete teadete kaudu, mis piirduvad peamiselt sõjategevuse ja narkokaubanduse teemadega. "Sõpruskoolide projekt  laiendab noorte teadmisi ja arusaamu Afganistani kultuurist ning igapäevaelust. Samuti annab sõpruskoolide toetamine noortele võimaluse ise vabatahtliku tegevuse kaudu oma Afganistani eakaaslasi abistada," sõnas Paet. "Koostöö Eesti ja Afganistani koolide vahel koosneb lisaks teineteise tundmaõppimisele ka erinevatest ühistest ettevõtmistest, mis parandavad hariduse kvaliteeti," lisas ta.